Trondheim hovedbrannstasjon

Trondheim hovedbrannstasjon ligger på Sluppen i Trondheim, nærmere bestemt like nord for Kroppanbrua langs E6. Den ble åpnet i 2014 og ligger på samme tomt som 110-sentralen for Sør-Trøndelag.Trondheim kommune - Sluppen brannstasjon åpnet (8.12.2014) Hovedbrannstasjonen lå tidligere i Kongens gate i Midtbyen.

Bygget stod ferdig høsten 2014 og har plass til åtte store brannbiler og tre små. I tillegg ligger administrasjonen her. Rundt 60 ansatte har sitt daglige virke ved stasjonen. Beredskapsbemanningen vil være maksimalt ti personer. 110-sentralen for Sør-trøndelag har også fått sitt hovedkvarter her. De flyttet inn i et nyoppført nabobygg i 2015. De to bygningene består til sammen av rundt 5900 kvadratmeter.

Byggekostnadene (med flytting) ble på 365 millioner kr. Sammen med 110-sentralen ble kostnadene totalt på 645 millioner. Alle byggene er tegnet av LINK arkitektur, mens Trondheim kommune var byggherre.

Den gamle hovedbrannstasjonen lå på hjørnet av Søndre gate og Kongens gate. Bygget ble oppført i to omganger: Søndre gate 3 1940-45 (arkitekt Sverre Pedersen) og Søndre gate 1 1945-53 (arkitekt Høye og Gulldah)l. Også den tidligere brannstasjonen lå her, fra midt på 1800-tallet.Bratberg, Terje T.V. og Arntzen, Jon Gunnar: Trondheim byleksikon, 1996 ]Kirkhusmo, Anders m.fl: Trondheims histlorie 997–1997 bind 5, 1997]

 Avdelinger 
Hovedbrannstasjonen er én av totalt fire nye brannstasjoner i Trondheim som kom i drift i perioden 2013-2015. Alle de gamle stasjonene ble samtidig nedlagt. De tre mindre stasjonene ligger på Sandmoen, Ranheim og Nyhavna og har hver sin spesialfunksjon. Sentrum brannstasjon på Nyhavna ble åpnet i 2015 og er ment å dekke sentrum av Trondheim. Den utmerker seg spesielt ved at den har kapasitet til å slukke fra sjøen. Den har eget kaianlegg med direkte tilgang fra stasjonen, samt brannbåt og redningsdykkere.

Referanser

Billedgalleri

Kategori:Brannstasjoner i Norge
Kategori:Byggverk i Trondheim
Kategori:Etableringer i 2014
Kategori:Lerkendal (bydel)
Kategori:Byggverk fullført i 2014